SET ปิดบวก 5 จุดยืนเหนือ 1,600 ลุ้นสัปดาห์หน้าวิ่งต่อทดสอบแนวต้านถัดไป 1,620
SET ปิดบวก 5 จุดยืนเหนือ 1,600 ลุ้นสัปดาห์หน้าวิ่งต่อทดสอบแนวต้านถัดไป 1,620
SET ปิดบวก 5 จุดยืนเหนือ 1,600 ลุ้นสัปดาห์หน้าวิ่งต่อทดสอบแนวต้านถัดไป 1,620
17 ม.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,600.48 จุด บวก 4.61 จุด หรือ 0.29% มูลค่าการซื้อขาย 6.11 หมื่นล้านบาท
10 หุ้นดันดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยวันนี้ปรับตัวขึ้นมาสอดคล้องกับตลาดต่างประเทศ ทั้งตลาดหุ้นในภูมิภาคเอเชียที่ส่วนใหญ่จะปรับตัวขึ้น เช่นเดียวกับตลาดในยุโรปที่เทรดบ่ายนี้ก็เคลื่อนไหวในแดนบวกราว 0.5-0.7% ซึ่งบวกได้ค่อนข้างดี หลังจากที่ผ่อนคลายความเสี่ยงจากหลายปัจจัย ทั้งเรื่องสถานการณ์ระหว่างสหรัฐฯ และอิหร่าน, การเจรจาการค้าระหว่างสหรัฐฯ และจีน นอกจากนี้เศรษฐกิจโลกก็มีสัญญาณการฟื้นตัวอยู่แล้วด้วย
อย่างไรก็ดี ในสัปดาห์หน้ายังต้องติดตามการทยอยประกาศผลประกอบการของกลุ่มแบงก์ และให้ระวังกลุ่มค้าปลีกที่หลายตัวฟื้นตัวขึ้นมา แต่ยังเป็นห่วงเพราะงบฯไตรมาส 4/62 จะยังไม่ค่อยดี อีกทั้งยังอาจได้รับแรงกดดันจากหุ้น บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC ที่จะเข้ามาเทรดในตลาดฯ ซึ่งมีมาร์เก็ตแคปถึง 3 แสนล้านบาท ทำให้อาจมีการลดถอนน้ำหนักลงทุนหุ้นตัวอื่นในกลุ่มค้าปลีกแล้วไปลงทุน CRC ด้วย
ส่วนแนวโน้มการลงทุนในสัปดาห์หน้า นายกิจพณ กล่าวว่า ยังมองตลาดฯเป็นบวกอยู่หลังจากที่ดัชนีฯสามารถยืนเหนือระดับ 1,600 จุดขึ้นไปได้ แต่การฟื้นตัวของดัชนีฯก็ไม่ควรต่ำกว่าแนวรับที่ 1,593 จุด พร้อมให้แนวต้าน 1,620-1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
GPSC มูลค่าการซื้อขาย 3,312.73 ล้านบาท ปิดที่ 92.25 บาท ลดลง 3.50 บาท
GULF มูลค่าการซื้อขาย 3,084.72 ล้านบาท ปิดที่ 195.00 บาท ลดลง 2.50 บาท
BAM มูลค่าการซื้อขาย 3,062.29 ล้านบาท ปิดที่ 24.90 บาท เพิ่มขึ้น 0.80 บาท
KBANK มูลค่าการซื้อขาย 2,863.45 ล้านบาท ปิดที่ 141.50 บาท เพิ่มขึ้น 3.50 บาท
ADVANC มูลค่าการซื้อขาย 1,992.87 ล้านบาท ปิดที่ 217.00 บาท เพิ่มขึ้น 4.00 บาท